**UPUTE ZA PRIJAVITELJE**

**Poziv na dodjelu bespovratnih financijskih sredstava**

**Provedba mjera zaštite kulturne baštine oštećene u potresu 22. ožujka 2020. godine na području Grada Zagreba, Krapinsko-zagorske županije i Zagrebačke županije**

**(referentni broj: FSEU.FZO.01)**

**IZRAVNA DODJELA**

**Sadržaj**

[1. OPĆE INFORMACIJE 3](#_Toc95467236)

[1.1. Zakonodavni okvir 3](#_Toc95467237)

[1.2 Odgovornosti za upravljanje 6](#_Toc95467238)

[1.3 Predmet, svrha i pokazatelj Poziva 6](#_Toc95467239)

[1.4. Financijska alokacija, iznosi i intenziteti bespovratnih financijskih sredstava, obveze prijavitelja 7](#_Toc95467240)

[1.5 Obveze koje se odnose na državne potpore 8](#_Toc95467241)

[1.6. Dvostruko financiranje 8](#_Toc95467242)

[2. PRAVILA POZIVA 8](#_Toc95467243)

[2.1. Prihvatljivost prijavitelja 8](#_Toc95467244)

[2.2. Prihvatljivost partnera 8](#_Toc95467245)

[2.3 Kriteriji za isključenje prijavitelja i, ako je primjenjivo, partnera 9](#_Toc95467246)

[2.4. Broj projektnih prijedloga i ugovora o dodjeli bespovratnih financijskih sredstava po prijavitelju 11](#_Toc95467247)

[2.5. Prihvatljivost operacije 11](#_Toc95467248)

[2.6. Prihvatljive aktivnosti operacije 11](#_Toc95467249)

[2.7. Neprihvatljive aktivnosti operacije 13](#_Toc95467250)

[2.8. Prihvatljivi troškovi 13](#_Toc95467251)

[2.9. Neprihvatljivi troškovi 14](#_Toc95467252)

[3. KAKO SE PRIJAVITI 15](#_Toc95467253)

[3.1. Projektni prijedlog 15](#_Toc95467254)

[3.2. Rok za predaju projektnog prijedloga 16](#_Toc95467255)

[3.3. Pitanja i odgovori 16](#_Toc95467256)

[3.4 Objava rezultata Poziva 16](#_Toc95467257)

[4. POSTUPAK DODJELE BESPOVRATNIH FINANCIJSKIH SREDSTAVA 16](#_Toc95467258)

[4.1. Faze postupka dodjele 16](#_Toc95467259)

[4.2. Provođenje postupka dodjele 17](#_Toc95467260)

[4.4. Prigovor 20](#_Toc95467261)

[5. ODREDBE KOJE SE ODNOSE NA PROVEDBU PROJEKATA 21](#_Toc95467262)

[5.1. Razdoblje provedbe operacije 21](#_Toc95467263)

[5.2. Nabava 21](#_Toc95467264)

[5.3. Podnošenje zahtjeva za /nadoknadom sredstava 21](#_Toc95467265)

[5.5. Prigovori u postupku provedbe operacije 22](#_Toc95467266)

[6. ZAŠTITA OSOBNIH PODATAKA 22](#_Toc95467267)

[7. OBRASCI I PRILOZI 24](#_Toc95467268)

[8. POJMOVNIK I POPIS KRATICA 24](#_Toc95467269)

# 1. OPĆE INFORMACIJE

Putem ovog Poziva na dodjelu bespovratnih financijskih sredstava ***Provedba mjera zaštite kulturne baštine oštećene u potresu 22. ožujka 2020. godine na području Grada Zagreba, Krapinsko-zagorske županije i Zagrebačke županije*** (u daljnjem tekstu: Poziv) definiraju se ciljevi, uvjeti i postupci za dodjelu bespovratnih financijskih sredstava namijenjenih provedbi operacija koje se financiraju iz Fonda solidarnosti Europske unije (u daljnjem tekstu: FSEU).

Ove Upute za prijavitelje (u daljnjem tekstu: Upute) određuju pravila o načinu podnošenja projektnih prijedloga, navode kriterije prihvatljivosti projektnih prijedloga, prijavitelja i, ako je primjenjivo partnera, operacije, troškova i aktivnosti te pravila provedbe postupka dodjele kojim se dodjeljuju bespovratna financijska sredstva u okviru ovog Poziva.

|  |
| --- |
| ***Napomena:*** *u postupku pripremanja projektnog prijedloga, prijavitelji trebaju proučiti cjelokupnu dokumentaciju Poziva, te redovno pratiti ima li eventualnih ažuriranja (izmjene i/ili dopune) dokumentacije Poziva, koje se objavljuju na internetskim stranicama* [*www.strukturnifondovi.hr*](http://www.strukturnifondovi.hr) *i internetskim stranicama nadležnog TOPFD-a.*  \*Prijavitelji se posebice trebaju upoznati s uvjetima ugovora o dodjeli bespovratnih financijskih sredstava u kojima se razrađuju prava i obveze prijavitelja kao korisnika sredstava. Predmetni uvjeti sastavni su dio Poziva. |

## 1.1. Zakonodavni okvir

FSEU se provodi u skladu s Uredbom Vijeća (EZ) br. 2012/2002 od 11. studenog 2002. o osnivanju Fonda solidarnosti Europske unije, Uredbom (EU) br. 661/2014 Europskog parlamenta i Vijeća od 15. svibnja 2014. o izmjeni Uredbe Vijeća (EZ) br. 2012/2002 o osnivanju Fonda solidarnosti Europske unije, Uredbom (EU) 2020/461 Europskog parlamenta i vijeća od 30. ožujka 2020. o izmjeni Uredbe Vijeća (EZ) br. 2012/2002 radi pružanja financijske pomoći državama članicama i zemljama koje pregovaraju o pristupanju Uniji ozbiljno pogođenima izvanrednim stanjem velikih razmjera u području javnog zdravlja, zatim u skladu s općim odredbama koje se odnose na dijeljeno upravljanje prema Uredbi (EU, Euratom) 2018/1046 Europskog Parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012, te dokumentom Komisije *EU Solidarity Fund (EUSF) – clarification on implementation and auditing process,* te Obavijesti Europske komisije o pojmu državne potpore iz članka 107. stavka 1. Ugovora o funkcioniranju Europske unije 2016/C 262/1 od 19. srpnja 2016.

* Ugovor o Europskoj uniji (92/C 191/01)
* Ugovor o funkcioniranju Europske unije (pročišćena verzija 2016/C 202/01)
* Ugovor o pristupanju Republike Hrvatske Europskoj uniji („Narodne novine“-Međunarodni ugovori br. 2/12);
* Zakon o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije („Narodne novine“, br. 102/20, 10/21, 117/21);
* Odluka o donošenju Programa mjera obnove zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije („Narodne novine“, br. 17/21)
* Odluka o donošenju Programa mjera obnove zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije („Narodne novine“, br. 99/21)
* Odluka o donošenju Programa mjera obnove zgrada oštećenih potresom na području Grada Zagreba, Krapinsko – zagorske županije, Zagrebačke županije, Sisačko – moslavačke županije i Karlovačke županije („Narodne novine“, br. 137/21) (u daljnjem tekstu Mjere)
* Pravilnik o sadržaju i tehničkim elementima projektne dokumentacije obnove, operacija za uklanjanje zgrade i operacija za građenje zamjenske obiteljske kuće oštećenih potresom na području grada Zagreba, Krapinsko-zagorske županije i Zagrebačke županije („Narodne novine“, br. 127/2020);
* Zakon o javnoj nabavi („Narodne novine“, br. 120/16);
* Zakon o državnim potporama („Narodne novine“, br. 47/14, 69/17)
* Zakon o vlasništvu i drugim stvarnim pravima („Narodne novine“ br. 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15 i 94/17 - ispravak);
* Zakon o gradnji („Narodne novine“, br. 153/13, 20/17, 39/19, i 125/19);
* Zakon o prostornom uređenju („Narodne novine“, br. 153/13, 65/17, 114/18, 39/19 i 98/19);
* Zakon o zaštiti okoliša (“Narodne novine“, br. 80/13, 150/13, 78/15, 12/18, 118/18);
* Zakon o održavanju i uklanjanju posljedica prirodnih nepogoda („Narodne novine“, br. 16/19);
* Zakon o građevnim proizvodima („Narodne novine“, br. 76/13, 30/14, 130/17, 39/19 i 118/20);
* Zakon o komori arhitekata i komorama inženjera u graditeljstvu i prostornom uređenju („Narodne novine“, br. 78/15, 114/18 i 110/19);
* Zakon o poslovima i djelatnostima prostornog uređenja i gradnje („Narodne novine“, br. 78/15, 118/18 i 110/19);
* Zakon o postupanju s nezakonito izgrađenim zgradama („Narodne novine“, br. 86/12, 143/13, 65/17 i 14/19);
* Zakon o zaštiti od požara („Narodne novine“, br. 92/10);
* Pravilnik o osiguranju pristupačnosti građevina osobama s invaliditetom i smanjene pokretljivosti („Narodne novine“, br. 78/13);
* Pravilnik o obveznom sadržaju i opremanju projekata („Narodne novine“, br. 64/14, 41/15, 105/15, 61/16, 20/17);
* Pravilnik o obveznom sadržaju i opremanju projekata građevina („Narodne novine“, br. 118/19 i 65/20);
* Zakon o građevinskoj inspekciji („Narodne novine“, br. 153/13);
* Zakon o energetskoj učinkovitosti („Narodne novine“, br. 127/14, 116/18, 25/20, 32/21 i 41/21);
* Program energetske obnove višestambenih zgrada za razdoblje od 2014. do 2020. godine s detaljnim planom za razdoblje od 2014. do 2016. godine („Narodne novine“, br. 78/14);
* Pravilnik o energetskim pregledima građevina i energetskom certificiranju zgrada („Narodne novine“, br. 81/12, 29/13 i 78/13);
* Pravilnik o energetskom pregledu zgrade i energetskom certificiranju („Narodne novine“, br. 88/17, 19/20 i 1/21);
* Pravilnik o kontroli energetskog certifikata zgrade i izvješća o redovitom pregledu sustava grijanja i sustava hlađenja ili klimatizacije u zgradi („Narodne novine“, br. 73/15 i 54/20);
* Pravilnik o osobama ovlaštenim za energetsko certificiranje, energetski pregled zgrade i redoviti pregled sustava grijanja i sustava hlađenja ili klimatizacije u zgradi („Narodne novine“ br. 73/15, 133/15 i 60/20);
* Tehnički propis o racionalnoj uporabi energije i toplinskoj zaštiti u zgradama („Narodne novine“, br. 128/15, 70/18, 73/18, 86/18 i 102/20);
* Tehnički propis za građevinske konstrukcije („Narodne novine“, br. 17/17, 75/20)
* Pravilnik o sustavu za praćenje, mjerenje i verifikaciju ušteda energije („Narodne novine“, br. 33/20);
* Uredba o održavanju zgrada („Narodne novine“, br. 64/97);
* Zakon o upravljanju i raspolaganju imovinom u vlasništvu Republike Hrvatske („Narodne novine“, br. 94/13, 18/16 i 89/17-Odluka), Zakon o upravljanju državnom imovinom („Narodne novine“, br. 52/18), Zakon o Središnjem registru državne imovine („Narodne novine“, br. 112/18);
* Zakon o zaštiti na radu („Narodne novine“, br. 71/14, 118/14, 154/14-Uredba, 94/18 i 96/18);
* Zakon o zaštiti i očuvanju kulturnih dobara („Narodne novine“, br. 69/99, 151/03, 157/03, 87/09, 88/10, 61/11, 25/12, 136/12, 157/13, 152/14, 98/15-Uredba, 44/17, 90/18, 32/20, 62/20 i 117/21);
* Zakon o zaštiti okoliša („Narodne novine“, br. 80/13, 78/15, 12/18, 118/18);
* Zakon o zaštiti zraka („Narodne novine“, br. 127/19);
* Zakon o ublažavanju i uklanjanju posljedica prirodnih nepogoda („Narodne novine“, br. 16/19):
* Pravilnik o načinu provedbe stručnog nadzora građenja, obrascu, uvjetima i načinu vođenja građevinskog dnevnika te o sadržaju završnog izvješća nadzornog inženjera („Narodne novine“, br. 111/14, 107/15, 20/17, 98/19 i 121/19);
* Pravilnik o jednostavnim i drugim građevinama i radovima („Narodne novine“, br. 112/17, 34/18, 36/19, 98/19 i 31/20)
* Zakon o provedbi Opće uredbe o zaštiti podataka („Narodne novine“, br. 42/18);

|  |
| --- |
| ***Napomena:***  *Propisi navedeni u ovom Pozivu su propisi koji su na snazi (važeći) u trenutku njegove objave te se na dokumentaciju Poziva, kao i na sve odnose koji proizlaze iz Poziva, primjenjuje pozitivno zakonodavstvo, što uključuje zakonske i podzakonske akte RH i EU koji su naknadno stupili na snagu, kao i sve njihove kasnije izmjene i dopune. Dužnost je Prijavitelja provjeriti primjenjivo zakonodavstvo u trenutku dostave projektnog prijedloga, jer će se na Prijavitelja primijeniti propisi koji su na snazi (važeći) u trenutku podnošenja projektnog prijedloga.* |

Vlada Republike Hrvatske je na sjednici održanoj 12. studenoga 2020. donijela Odluku o načinu raspodjele bespovratnih financijskih sredstava iz Fonda solidarnosti Europske unije odobrenih za financiranje sanacije šteta od potresa na području Grada Zagreba, Krapinsko-zagorske županije i Zagrebačke županije, imenovanju i određivanju zaduženja nacionalnog koordinacijskog tijela, tijela odgovornih za provedbu financijskog doprinosa i neovisnog revizorskog tijela („Narodne novine“, broj 125/20) ( u daljnjem tekstu: Odluka VRH).

U skladu s Odlukom VRH, Ministarstvo prostornoga uređenja, graditeljstva i državne imovine određuje se za nacionalno koordinacijsko tijelo, Ministarstvo gospodarstva i održivog razvoja, Ministarstvo zdravstva, Ministarstvo znanosti i obrazovanja, Ministarstvo prostornoga uređenja, graditeljstva i državne imovine, Ministarstvo unutarnjih poslova, Ministarstvo kulture i medija, Ministarstvo obrane, Grad Zagreb, Zagrebačka županija, Krapinsko-zagorska županija i Fond za obnovu Grada Zagreba, Krapinsko-zagorske županije i Zagrebačke županije određuju se kao tijela odgovorna za provedbu financijskog doprinosa, te se Središnja agencija za financiranje i ugovaranje programa i projekata Europske unije (SAFU) određuje za neovisno revizorsko tijelo. Navedena tijela predstavljaju sustav upravljanja i kontrole za provedbu FSEU.

## 1.2 Odgovornosti za upravljanje

**Ministarstvo prostornoga uređenja, graditeljstva i državne imovine je nacionalno koordinacijsko tijelo (NKT).**

**Fond za obnovu Grada Zagreba, Krapinsko-zagorske županije i Zagrebačke županije je tijelo odgovorno za provedbu financijskog doprinosa (TOPFD).**

## 1.3 Predmet, svrha i pokazatelj Poziva

*Predmet Poziva:* **provedba mjera zaštite kulturne baštine oštećene u potresu 22. ožujka 2020. godine na području Grada Zagreba, Krapinsko-zagorske županije i Zagrebačke županije**

*Svrha (cilj) Poziva:* Potres koji se dogodio u Zagrebu i okolici 22. ožujka 2020. godine prouzročio je značajna oštećenja na zgradama na cjelokupnom gradskom području i gore navedenim županijama. Većina zgrada starijih od 100 godina u Zagrebu znatno su oštećene, a neke zgrade koje nemaju značaj graditeljske baštine morat će se srušiti jer kod njih obnova nije isplativa. Kulturnu baštinu čine zgrade većinom starije od 70 godina, građene prema propisima koji su vrijedili u vrijeme njihove izgradnje i koji ne zadovoljavaju suvremene standarde gradnje. Olakotna okolnost je što se velik dio oštećenih građevina može obnoviti i rekonstruirati kako bi zadovoljile protupotresne propise.

U dijelu potresom zahvaćenih obiteljskih kuća također su nastala znatna oštećenja zbog kojih je jedan dio obiteljskih kuća trenutno neupotrebljiv pa je dio stanovništva smješten u privremeni smještaj.

*Zakonom o obnovi zgrada oštećenih potresom na području Grada Zagreba, Krapinsko-zagorske županije i Zagrebačke županije*, kao i kasnijim izmjenama i dopunama istog, te *Programom mjera obnove zgrada oštećenih potresom*, predviđene su mjere obnove zgrada koje se odnose na obnovu zgrada javne namjene, višestambenih zgrada, poslovnih zgrada, stambeno-poslovnih zgrada i obiteljskih kuća na pogođenim područjima.

Istim Zakonom, Fond za obnovu Grada Zagreba, Krapinsko-zagorske županije i Zagrebačke županije određen je kao tijelo zaduženo za obavljanje stručnih i drugih poslova pripreme, organiziranja i provedbe obnove zgrada oštećenih potresom i praćenje provedbe Programa mjera obnove.

Prije stupanja na snagu prethodno navedenog Zakona o obnovi, Ministarstvo prostornoga uređenja, graditeljstva i državne imovine izvršavalo je poslove obnove temeljem Odluke o osiguranju novčane pomoći za privremenu i nužnu zaštitu i popravak zgrada oštećenih potresom na području Grada Zagreba i okolice (NN 55/2020), a zbog čega su nastali troškovi u okviru ovog poziva.

Naime, Vlada Republike Hrvatske je na inicijativu Ministarstva prostornoga uređenja, graditeljstva i državne imovine, dijelom kao kompenzacijsku mjeru za čim brži početak realizacije obnove Grada Zagreba nakon potresa, usvojila dana 7. svibnja 2020. Odluku o osiguranju novčane pomoći za privremenu i nužnu zaštitu i popravak zgrada oštećenih potresom na području Grada Zagreba i okolice (NN 55/2020).

S početkom 2021. godine, Fond za obnovu, kao samostalni proračunski korisnik krenuo je s isplatama novčanih pomoći za privremenu i nužnu zaštitu i popravak zgrada oštećenih potresom. Do tada, sve su isplate bile izvršavane od strane Ministarstva prostornoga uređenja, graditeljstva i državne imovine.

Samim time, nastali troškovi obnove po tim isplatama od strane Ministarstva prostornoga uređenja, graditeljstva i državne imovine prihvatljivi za financiranje u sklopu ovog Poziva

*Odlukom Vlade RH o načinu raspodjele bespovratnih financijskih sredstava iz Fonda solidarnosti Europske unije odobrenih za financiranje sanacije šteta od potresa na području Grada Zagreba, Krapinsko-zagorske županije i Zagrebačke županije, imenovanju i određivanju zaduženja nacionalnog koordinacijskog tijela, tijela odgovornih za provedbu financijskog doprinosa i neovisnog revizorskog tijela, Fondu za obnovu Grada Zagreba, Krapinsko-zagorske županije i Zagrebačke županije* (u daljnjem tekstu FZO) („Narodne novine“ br. 125/2020) dodijeljene su operacije pod njegovom odgovornošću (Mjere zaštite kulturne baštine) kao i financijska alokacija iz Fonda solidarnosti Europske unije (u daljem tekstu FSEU).

Sukladno spomenutim zakonima i Programu mjera, kao i pravilima FSEU o vrstama intervencija prihvatljivima za financiranje, te Odluci Vlade RH, cilj ovog poziva je dodjela bespovratnih financijskih sredstava FZO-u kojima bi financirao proces obnove potresom pogođenih područja, a unutar svoje domene i u skladu s prihvatljivim aktivnostima FSEU.

Mjere zaštite po ovom programu podrazumijevaju kratkoročne mjere, sanacije štete od potresa, sprječavanja nastajanja daljnjih šteta na kulturnom dobru, osiguranja zdravlja i života ljudi i dugoročnog očuvanja svih vrijednosti kulturnog dobra.

Predmet Poziva je nadoknada sredstava za provedene hitne mjere zaštite, usluga utvrđivanja stanja, izrade snimki zatečenog stanja i izrada dokumentacije za provedbu mjera zaštite kulturne baštine oštećene u potresu, te izvođenje radova osiguranja i stabiliziranja kulturne baštine kao mjere zaštite i očuvanja.

U smislu ovoga Poziva pod pojmom kulturna baština podrazumijevaju se potresom oštećena pojedinačna kulturna dobra i kulturna dobra unutar granica zaštićenih kulturno-povijesnih cjelina upisanih u Registar kulturnih dobara Republike Hrvatske.

*U okviru ovog Poziva potpora će se dodijeliti operacijama* *za pripremu projektne dokumentacije za provedbu mjera zaštite kulturne baštine oštećene u potresu i provedba mjera zaštite kulturne baštine– izvođenje radova osiguranja i stabiliziranja.*

## 1.4. Financijska alokacija, iznosi i intenziteti bespovratnih financijskih sredstava, obveze prijavitelja

Bespovratna financijska sredstva dodjeljuju se putem izravne dodjele.

Ukupan raspoloživ iznos bespovratnih financijskih sredstava za dodjelu u okviru ovog Poziva iznosi 276.000.000,00 kuna, a osiguran je u Državnom proračunu RH iz Fonda solidarnosti Europske unije. Intenzitet potpore je 100%.

## 1.5 Obveze koje se odnose na državne potpore

Obveze koje se odnose na državne potpore/potpore male vrijednosti (de minimis potpore) ne odnose se na operaciju koja će biti financirana u okviru ovog Poziva.

## 1.6. Dvostruko financiranje

U skladu s čl. 6. Uredbe Vijeća (EZ) br. 2012/2002 od 11. studenoga 2002. o osnivanju Fonda solidarnosti Europske unije i njenim izmjenama kako je navedeno u točki 1.1. ovih Uputa potrebno je osigurati da se isti trošak ne nadoknađuje putem drugih instrumenata financiranja Unije, posebno instrumenata kohezijske, poljoprivredne ili ribarstvene politike.

Prijavitelj ne smije tražiti/primiti sredstva iz drugih javnih izvora za troškove koji će biti nadoknađeni u sklopu podnesenog projektnog prijedloga, odnosno za financiranje odabrane operacije. Dvostrukim financiranjem se ne smatraju vlastita javna sredstva Prijavitelja kojim su se podmirili već nastali troškovi, a koji se prijavljuju za nadoknadu u sklopu projektnog prijedloga.

U slučaju da se ustanovi dvostruko financiranje operacije, Prijavitelj/Korisnik će morati vratiti iznos bespovratnih financijskih sredstava koji odgovara primljenom iznosu bespovratnih sredstava za trošak za koji se utvrdi da je predmet dvostrukog financiranja.

# 2. PRAVILA POZIVA

## 2.1. Prihvatljivost prijavitelja

Prihvatljivi prijavitelj ovog poziva je Fond za obnovu Grada Zagreba, Krapinsko-zagorske županije i Zagrebačke županije – Sektor za stručne poslove kontrole i praćenja obnove.

Prijavitelj mora dokazati da u trenutku prijave nije niti u jednoj situaciji isključenja, kako je to definirano ovim Uputama.

Prihvatljivost prijavitelja se provjerava sukladno relevantnim dokumentima navedenima pod naslovom 2.3. Kriteriji za isključenje prijavitelja i, ako je primjenjivo, partnera.

## 2.2. Prihvatljivost partnera

Prijavitelj može prijaviti i provoditi operaciju samostalno ili u partnerstvu.

Prihvatljivi partner na projektu je Ministarstvo prostornoga uređenja, graditeljstva i državne imovine – Uprava za graditeljstvo i procjene vrijednosti nekretnina (MPGI).

Partnerstvo se dokazuje Sporazumom o partnerstvu prijavitelja (potencijalnog Korisnika) i partnera.

Svi aspekti provedbe ugovora primjenjivi na Korisnika primjenjuju se i na partnera, osim ako je drugačije izrijekom navedeno.

|  |
| --- |
| ***Napomena:*** *Neovisno o ulozi partnera, Prijavitelj/Korisnik preuzima potpunu pravnu i financijsku odgovornost za upravljanje i provedbu operacije.* |

## 

## 2.3 Kriteriji za isključenje prijavitelja i, ako je primjenjivo, partnera

U okviru ovog Poziva, potpora se **ne može** dodijeliti:

* prijavitelju koji nije prihvatljiv po obliku pravne ili fizičke osobnosti.  *dokazuje se evidencijom registra Trgovačkog suda u Zagrebu te uvidom u Pravilnik o unutarnjem ustrojstvu i sistematizaciji Fonda za obnovu*
* prijavitelju od kojeg je, kako je navedeno u članku 1. točki 4.a) Uredbe (EU) br. 651/2014, temeljem prethodne odluke Komisije kojom se potpora proglašava protuzakonitom i nespojivom s unutarnjim tržištem, zatražen povrat sredstava *dokazuje se Izjavom prijavitelja/partnera (Obrazac 2)*
* prijavitelju koji je u teškoćama kako je definirano u članku 2. točki 18. Uredbe (EU) br. 651/2014 *dokazuje se Izjavom prijavitelja/partnera (Obrazac* 2)
* ako je prijavitelj ili osoba ovlaštena po zakonu za zastupanje prijavitelja (osobe koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) pravomoćno osuđena za bilo koje od sljedećih kaznenih djela odnosno za odgovarajuća kaznena djela prema propisima države sjedišta ili države čiji je državljanin osoba ovlaštena po zakonu za njihovo zastupanje, *dokazuje se Izjavom prijavitelja/partnera (Obrazac 2)*:
  + sudjelovanje u zločinačkoj organizaciji, na temelju članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) iz Kaznenog zakona (NN, br. 125/11, 144/12, 56/15, 61/15, 101/17, 118/18, 126/19), članka 333. (udruživanje za počinjenje kaznenih djela) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
  + terorizam ili kaznena djela povezana s terorističkim aktivnostima, na temelju članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam), članka 101.a (putovanje u svrhu terorizma) i članka 102. (terorističko udruženje) Kaznenog zakona (NN, br. 125/11, 144/12, 56/15, 61/15, 101/17, 118/18, 126/19) i članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
  + pranje novca ili financiranje terorizma, na temelju članka 98. (financiranje terorizma) i članka 265. (pranje novca) Kaznenog zakona (NN 125/2011, 144/2012, 56/2015, 61/2015, 101/2017, 118/2018, 126/19) i članka 279. (pranje novca) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
  + dječji rad ili druge oblike trgovanja ljudima, na temelju članka 106. (trgovanje ljudima) Kaznenog zakona (NN, br. 125/11, 144/12, 56/15, 61/15, 101/17, 118/18, 126/19) i članka 175. (trgovanje ljudima i ropstvo) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
  + korupciju, na temelju članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona (NN, br. 125/11, 144/12, 56/15, 61/15, 101/17, 118/18, 126/19) i članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
  + prijevaru, na temelju članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona (NN, br. 125/11, 144/12, 56/15, 61/15, 101/17, 118/18, 126/19) i članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
* prijavitelju kojem je utvrđeno teško kršenje ugovora[[1]](#footnote-2) zbog neispunjavanja ugovornih obveza, a koji je bio potpisan u sklopu nekog drugog postupka dodjele bespovratnih sredstava i bio je (su)financiran sredstvima EU; *dokazuje se Izjavom prijavitelja/partnera (Obrazac 2*)
* prijavitelju koji je u sukobu interesa u predmetnom postupku dodjele bespovratnih financijskih sredstava; *dokazuje se Izjavom prijavitelja/partnera (Obrazac 2)*
* prijavitelju koji nije izvršio povrat sredstava prema odluci nadležnog tijela, kako je navedeno u Obrascu izjave prijavitelja o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele *dokazuje se Izjavom prijavitelja/partnera (Obrazac 2)*
* prijavitelju koji nije izvršio isplate plaća zaposlenicima, plaćanje doprinosa za financiranje obveznih osiguranja (osobito zdravstveno ili mirovinsko) ili plaćanje poreza u skladu s propisima RH kao države u kojoj je osnovan prijavitelj i u kojoj će se provoditi Ugovor o dodjeli bespovratnih financijskih sredstava i u skladu s propisima države poslovnog nastana prijavitelja (ako oni nemaju poslovni nastan u RH). U pogledu ove točke, smatra se prihvatljivim da prijavitelj nije udovoljio spomenutim uvjetima, ako mu, sukladno posebnom propisu, plaćanje tih obveza nije dopušteno ili mu je odobrena odgoda plaćanja *dokazuje se Izjavom prijavitelja/partnera (Obrazac 2)*

## 2.4. Broj projektnih prijedloga i ugovora o dodjeli bespovratnih financijskih sredstava po prijavitelju

Prijavitelj po predmetnom Pozivu u postupku dodjele bespovratnih financijskih sredstava može podnijeti samo jedan projektni prijedlog.

## 2.5. Prihvatljivost operacije

|  |
| --- |
| ***Napomena:*** *Kriteriji prihvatljivosti operacije (navedeni niže) provjeravaju se tijekom odgovarajuće faze postupka dodjele (kako je opisano u točki* *4.2. ovih Uputa).* |

Kako bi bila prihvatljiva, operacija mora udovoljavati svim utvrđenim kriterijima prihvatljivosti, kako slijedi:

1. Operacija je usklađena s ciljevima Poziva; *dokazuje se Prijavnim obrascem (Obrazac* *1*) *i Izjavom prijavitelja/partnera (Obrazac 2)*;
2. Provodi se na teritoriju Grada Zagreba, Krapinsko-zagorske županije i Zagrebačke županije; *dokazuje se Prijavnim obrascem (Obrazac* *1*);
3. Aktivnosti operacije su u skladu s prihvatljivim aktivnostima Poziva (Točka 2.4.); *dokazuje se Prijavnim obrascem (Obrazac* *1*)*;*
4. Operacija se odnosi na provedbu mjera zaštite kulturne baštine oštećene u potresu 22. ožujka 2020. godine; dokazuje se *Prijavnim obrascem (Obrazac 1)*
5. Operacija je u skladu s relevantnim zakonodavnim aktima; *dokazuje se Izjavom prijavitelja/partnera (Obrazac* *2*)*;*

## 2.6. Prihvatljive aktivnosti operacije

Kako bi bio prihvatljiv za financiranje, projektni prijedlog sadrži sljedeće aktivnosti podugovaranja navedenih vrsta usluga i radova na zgradama javne namjene, višestambenim zgradama, stambeno-poslovnim zgradama, poslovnim zgradama te obiteljskim kućama koje su pojedinačno kulturno dobro odnosno koje su unutar granica zaštićenih kulturno-povijesnih cjelina upisanih u Registar kulturnih dobara Republike Hrvatske:

1. Priprema projektne dokumentacije za provedbu mjera zaštite kulturne baštine oštećene u potresu.

Provedba mjera zaštite kulturne baštine– izvođenje radova osiguranja i stabilizacije

**Aktivnost 1. Priprema projektne dokumentacije za provedbu mjera zaštite kulturne baštine oštećene u potresu.**

Provodi se u skladu s aktima Ministarstva prostornoga uređenja, graditeljstva i državne imovine a obuhvaća usluge tehničko-financijske kontrole projekata, operativnog koordinatora, projektiranja, ovlaštenog inženjera građevinarstva, sudskog vještaka i ovlaštenog inženjera.

Za građevine koje se nalaze unutar kulturno-povijesnih cjelina mjere zaštite provode se prema Programu mjera sadržanom u poglavlju 7. Konzervatorske smjernice, posebni uvjeti i suglasnosti radi zaštite kulturnih dobara za zgrade koje su pojedinačno zaštićeno kulturno dobro i/ili koje se nalaze u kulturno povijesnim cjelinama koje uživaju zaštitu.

**Aktivnosti 1 financira se sredstvima Fonda solidarnosti EU.**

**Aktivnost 1 sastoji se od slijedećeg:**

* izrada Nalaza/Izvješća ovlaštenog inženjera građevinarstva kojom se utvrđuje jesu li su zbog potresa od 22. ožujka 2020. na zgradi nastala konstrukcijska oštećenja zgrade na način da je zgrada neuporabljiva ili privremeno neuporabljiva, odnosno je li zgrada izgubila svoju mehaničku otpornost i/ili stabilnost u toj mjeri da je urušena ili da njezina obnova nije moguća.
* izrada Nalaza/Izvješća sudskog vještaka u cilju dokaza namjenskog trošenje sredstava
* izrada Elaborata ocjene postojećeg stanja građevinske konstrukcije, Projekta obnove konstrukcije, Projekta za uklanjanje zgrade i Projekta za izgradnju zamjenske obiteljske kuće sukladno Pravilniku o sadržaju i tehničkim elementima projektne dokumentacije obnove, projekta za uklanjanje zgrade i operacija za građenje zamjenske obiteljske kuće oštećene potresom na području Grada Zagreba, Krapinsko-zagorske županije i Zagrebačke županije „Narodne novine“, br. 127/20 (u daljnjem tekstu: Pravilnik) te svih radova na osiguranju zdravlja i života ljudi i dugoročnog očuvanja svih vrijednosti kulturnog dobra vezanih na radove sanacije konstrukcije
* izrada Izvješća o obavljenoj kontroli revidenta vezano uz ispunjavanje temeljnog zahtjeva mehaničke otpornosti i stabilnosti (u slučajevima u kojima se prema propisima o gradnji provodi kontrola glavnog operacija)
* izrada Elaborata popravka nekonstrukcijskih elemenata
* provedba tehničko-financijske kontrole projekata, koja, između ostalog, uključuje i kontrolu uvažavanja smjernica, od strane osoba ili dijela organizacijske strukture koje odredi Ministarstvo kulture i medija
* usluga provoditelja operativne koordinacije

**Aktivnost 2. Provedba mjera zaštite kulturne baštine –** izvođenje radova osiguranja i stabilizacije

Provodi se u skladu s aktima Ministarstva prostornoga uređenja, graditeljstva i državne imovine a obuhvaća izvođenje radova osiguranja i stabilizacije i stručnog nadzora .

Za građevine koje se nalaze unutar kulturno-povijesnih cjelina mjere zaštite provode se prema Programu mjera sadržanom u poglavlju 7. Konzervatorske smjernice, posebni uvjeti i suglasnosti radi zaštite kulturnih dobara za zgrade koje su pojedinačno zaštićeno kulturno dobro i/ili koje se nalaze u kulturno povijesnim cjelinama koje uživaju zaštitu, a obnavljaju se konstrukcijskom obnovom ili cjelovitom obnovom zgrade kao i popravkom nekonstrukcijskih elemenata zgrade.

**Aktivnosti 2 financira se sredstvima Fonda solidarnosti EU.**

**U okviru aktivnost 2 prihvatljivi su radovi obnove s ciljem provedbe mjera zaštite kulturne baštine, a uključuju i sve hitne radnje poduzete neposredno nakon potresa. To su:**

* raščišćivanje ruševina
* razgradnja nestabilnih dijelova građevine
* privremene konstrukcije/skele i ostala sredstva za sprječavanje daljnjeg urušavanja te zaštitu ljudi i građevina
* privremeno pokrivanje ili sanacija pokrova
* privremene konstrukcije/skele i ostala sredstva za zaštitu elemenata građevine,
* radne skele za potrebe izvođenja hitnih radova,
* radovi hitne sigurnosne sanacije nosivih konstrukcija i drugih dijelova građevine nužni zbog sprečavanja daljnjih urušavanja i nastanka sekundarnih oštećenja te sigurnosti ljudi
* nužni zahvati u neposrednom okruženju građevine (zaštitne ograde, privremeni

prolazi i sl.)

* evakuacija i privremena pohrana stilsko-dekorativnih elemenata arhitekture
* izvedba radova prema projektu obnove konstrukcije
* provedba stručnog nadzora

## 2.7. Neprihvatljive aktivnosti operacije

Neprihvatljive su sve aktivnosti koje nisu navedene u točci *2.6. Prihvatljive aktivnosti* ovog Poziva.

## 2.8. Prihvatljivi troškovi

Proračun operacija treba biti realan i učinkovit, tj. troškovi/izdatci operacija moraju biti dostatni za postizanje očekivanih rezultata, a cijene trebaju odgovarati tržišnim cijenama.

Prihvatljivi troškovi moraju nastati u svrhu provedbe operacija. Prijavitelj je dužan dostaviti proračun svih planiranih troškova potrebnih za realizaciju projektnog prijedloga, pri čemu proračun mora obuhvatiti troškove koje će Korisnik imati nakon odobravanja prijedloga operacija i troškove koje je imao najranije od 22. ožujka 2020. godine, a prije podnošenja projektnog prijedloga u okviru ovog Poziva.

Troškovi moraju ispunjavati sljedeće opće uvjete prihvatljivosti:

* nastati za vrijeme trajanja razdoblja prihvatljivosti troškova;
* biti povezani i nastati u okviru operacija (proračuna operacija) koji je odabran u okviru ovog Poziva, u skladu s kriterijima odabira, a za koji je preuzeta obveza u Ugovoru;
* biti razumni, opravdani i u skladu s načelom odgovornog financijskog upravljanja, odnosno u skladu s načelima ekonomičnosti, učinkovitosti i djelotvornosti za postizanje rezultata te biti u skladu s tržišnim cijenama;
* biti povezani i nastati u okviru aktivnosti navedenih u Uputama

**Aktivnost 1**.

Priprema projektne dokumentacije za provedbu mjera zaštite kulturne baštine oštećene u potresu, prihvatljivi su sljedeći troškovi:

* trošak usluga izrade dokumentacije navedene pod Aktivnost 1
* trošak poreza na dodanu vrijednost za koji Prijavitelj/Korisnik nema pravo ostvariti odbitak
* refundacije troškova korisnicima koji su krenuli u samoobnovu

**Aktivnost 2.**

Provedba mjera zaštite kulturne baštine–izvođenje radova osiguranja i stabilizacije potresom oštećenih zgrada

* trošak radova navedenih u točci 2.6. Prihvatljive aktivnosti pod aktivnost 2.
* trošak vezan uz stručni nadzor građenja
* trošak poreza na dodanu vrijednost za koji Prijavitelj/Korisnik nema pravo ostvariti odbitak,
* refundacije troškova korisnicima koji su krenuli u samoobnovu

## 2.9. Neprihvatljivi troškovi

*Neprihvatljivi troškovi Prijavitelja*:

* nadoknadivi PDV tj. porez na dodanu vrijednost za koji prijavitelj/korisnik ima pravo ostvariti odbitak;
* kamate na dug;
* trošak poduzeća u poteškoćama, kako je definirano u članku 2. točki 18. Uredbe Komisije (EU) br. 651/2014
* kupnja rabljene opreme;
* kupnja vozila koja se koriste u svrhu upravljanja operacijom;
* nadoknada troškova prijevoza;
* materijalna prava radnika u smislu nadoknade troškova, potpora, nagrada te otpremnine;
* kazne, financijske globe, troškovi povezani s predstečajem, stečajem i likvidacijom;
* troškovi sudskih i izvan sudskih sporova;
* gubici zbog fluktuacija valutnih tečaja i provizija na valutni tečaj;
* troškovi za otvaranje, zatvaranje i vođenje računa, naknade za financijske transfere, trošak ishođenja kredita ili pozajmice kod financijske institucije, javnobilježnički trošak;
* doprinosi u naravi u obliku izvršavanja radova ili osiguravanja robe, usluga, zemljišta i nekretnina za koje nije izvršeno plaćanje u gotovini, potkrijepljeno računima ili dokumentima odgovarajuće iste dokazne vrijednosti;
* troškovi amortizacije;
* kupoprodaja zemljišta;
* leasing;
* trošak jamstva koje izdaje banka ili druga financijska institucija;
* troškovi zakupa materijalne imovine;
* troškovi održavanja (redovitog ili izvanrednog);
* izdaci povezani s računovodstvenim uslugama i uslugama revizije u okviru operacije, koje nabavlja korisnik;
* troškovi pričuve;
* troškovi koji nisu povezani sa svrhom operacije;
* ostali troškovi koji nisu naznačeni kao prihvatljivi pod točkom *2.6. Prihvatljivi troškovi operacije* ovog Poziva

# 3. KAKO SE PRIJAVITI

## 3.1. Projektni prijedlog

Projektni prijedlog, odnosno sva dokumentacija tražena ovim Uputama izrađuje se na hrvatskom jeziku i latiničnom pismu.

Projektni prijedlog se podnosi Fondu za obnovu grada Zagreba, Krapinsko-zagorske županije i Zagrebačke županije kao tijelu odgovornom za provedbu financijskog doprinosa (TOPFD), preporučenom poštom ili predajom u pisarnicu tijela na adresu:

**Fond za obnovu grada Zagreba, Krapinsko-zagorske županije i Zagrebačke županije**

**Ulica Ivana Dežmana 10**

**10 000 Zagreb**

Projektni prijedlog sadržava sljedeće dokumente u papirnatom obliku (izvornik) i na mediju za pohranu podataka (USB/CD u .xls, pdf i sl. formatu):

|  |  |  |
| --- | --- | --- |
| Dokument | Obvezno (da ili ne) | Referenca |
| 1. Prijavni obrazac | da | Obrazac 1 |
| 2. Izjava prijavitelja/partnera | da | Obrazac 2 |
| 3. Izjava prijavitelja o mogućnosti povrata poreza na dodanu vrijednost | da | Obrazac 3 |
| 4. Sporazum o partnerstvu | da | Sukladno točki 2.2. Prihvatljivost partnera ovih Uputa |

Dokumentacija koja zahtijeva potpis prijavitelja/partnera, mora biti u izvorniku, datirana i potpisana od strane ovlaštene osobe prijavitelja/partnera, odnosno osobe koja je u trenutku potpisivanja upisana u odgovarajući registar kao osoba ovlaštena za zastupanje.

TOPFD zadržava pravo u slučaju potrebe od Prijavitelja zatražiti dodatnu dokumentaciju ili zatražiti izvornik bilo kojeg od dostavljenih dokumenata tijekom postupka dodjele bespovratnih financijskih sredstava, ako to procjeni potrebnim.

## 3.2. Rok za predaju projektnog prijedloga

Poziv se provodi kao izravna dodjela. Projektni prijedlog podnosi se najkasnije 14 dana od objave Poziva.

Obrazložena informacija o izmjenama Poziva, zatvaranju Poziva i obustavu Poziva, kao i sam Poziv objavljuju se na internetskim stranicama [www.strukturnifondovi.hr](http://www.strukturnifondovi.hr) i internetskim stranicama TOPFD.

Pri izradi i objavi Izmjena i/ili dopuna, prijavitelju se osigurava dovoljno vremena za izmjenu i/ili dopunu projektnog prijedloga, a u slučaju da je projektni prijedlog već dostavljen, osigurava rok za njegovu izmjenu i/ili dopunu.

## 3.3. Pitanja i odgovori

Prijavitelj može za vrijeme trajanja Poziva postavljati pitanja u svrhu dobivanja dodatnih pojašnjenja i obrazloženja odredbi Poziva. Postavljeno pitanje treba sadržavati jasnu referencu na Poziv. Odgovori će se objaviti tijekom postupka dodjele na internetskoj stranici [www.strukturnifondovi.hr](http://www.strukturnifondovi.hr/) i internetskim stranicama TOPFD, u segmentu „Pitanja i odgovori“, svakih 7 radnih dana. Pitanja s jasno naznačenom referencom na Poziv moguće je poslati putem elektroničke pošte na adresu: fseu@fzo.gov.hr

## 3.4 Objava rezultata Poziva

Obavijest o potpisanom ugovoru o dodjeli bespovratnih financijskih sredstava zajedno s iznosom dodijeljenih bespovratnih financijskih sredstava bit će objavljen na internetskoj stranici [www.strukturnifondovi.hr](file:///C:/Users/dtomasovic/AppData/Local/Microsoft/Windows/INetCache/Content.Outlook/KH3WOLVQ/www.strukturnifondovi.hr) i internetskim stranicama TOPFD u roku od pet (5) radnih dana nakon potpisa ugovora.

Objavljuju se najmanje sljedeći podatci:

* naziv korisnika i, ako je primjenjivo, partnera
* naziv operacije
* iznos bespovratnih financijskih sredstava dodijeljenih operaciji i stopu sufinanciranja (intenzitet potpora)
* kratki opis operacije.

# 4. POSTUPAK DODJELE BESPOVRATNIH FINANCIJSKIH SREDSTAVA

## 4.1. Faze postupka dodjele

Postupak izravne dodjele bespovratnih financijskih sredstava (u daljnjem tekstu: postupak dodjele) predstavlja sveobuhvatni postupak odabira projektnog prijedloga koji se sastoji od sljedećih faza postupka dodjele:

Faza 1. Zaprimanje i registracija projektnog prijedloga

Faza 2. Administrativna provjera

Faza 3. Provjera prihvatljivosti prijavitelja i, ako je primjenjivo, partnera, operacije, troškova i aktivnosti

Faza 4. Sklapanje ugovora

## 4.2. Provođenje postupka dodjele

Postupak dodjele provodi Fond za obnovu grada Zagreba, Krapinsko-zagorske županije i Zagrebačke županije, kao tijelo odgovorno za provedbu financijskog doprinosa (TOPFD).

Pojedina faza postupka dodjele provodi se na način da ta ista faza postupka dodjele za svaki pojedini projektni prijedlog može započeti dok je prethodna faza još u tijeku, međutim, ne može završiti prije njezina završetka. Također, projektni prijedlog koji nije uspješno prošao jednu fazu postupka dodjele, ne može se uputiti u daljnje faze postupka dodjele.

Postupak dodjele traje maksimalno 30 dana, a rok počinje teći od prvog sljedećeg dana od dana zaprimanja projektnog prijedloga.

Tijekom postupka dodjele, TOPFD može surađivati s prijaviteljem u cilju dorade projektnog prijedloga, a sve u svrhu povećanja korištenja sredstava FSEU planiranih predmetnim pozivom.

*Faza 1.-Zaprimanje i registracija projektnih prijedloga*

Zaprimanje i registracija projektnih prijedloga podrazumijeva zaprimanje i dodjeljivanje oznake/šifre/koda projektnom prijedlogu, u skladu s pravilima zaprimanja pismena i drugih podnesaka tijela za FSEU.

*Faza 2. - Administrativna provjera projektnih prijedloga*

Administrativna provjera registriranih projektnih prijedloga provodi se popunjavanjem **Kontrolne liste za administrativnu provjeru** za svaki projektni prijedlog **(Prilog** 24**).**

Tijekom administrativne provjere projektnog prijedloga, administrativni kriteriji te posljedično i administrativna provjera, po svojoj naravi ne ulaze u sadržaj i kvalitetu samog projektnog prijedloga, već se u procesu provjere postupa prema zadanim, jasnim i transparentnim pravilima, jednakima za sve Prijavitelje, rukovodeći se isključivo postavljenim administrativnim zahtjevima.

Projektni prijedlog administrativno je prihvatljiv ako je:

• predan na odgovarajući Poziv na dodjelu bespovratnih financijskih sredstava;

• predan na propisanom mediju i/ili formatu koji se traži Pozivom;

• ispunjen po ispravnim predlošcima;

• sadrži sve obvezne priloge i prateće dokumente;

• napisan na hrvatskom jeziku i latiničnom pismu;

• sva tražena dokumentacija priložena u traženom obliku;

* predan je pravovremeno.

*Faza 3. Provjera prihvatljivosti prijavitelja i, ako je primjenjivo, partnera, operacije, troškova i aktivnosti*

*Provjera prihvatljivosti prijavitelja i, ako je primjenjivo, partnera*

Provjera prihvatljivosti prijavitelja provodi *se* popunjavanjem **Kontrolne liste za provjeru prihvatljivosti prijavitelja** *i***, ako je primjenjivo, partnera (Prilog 25).**

*Provjera prihvatljivosti operacije i aktivnosti*

**Provjera prihvatljivosti operacije i aktivnosti provodi se prema Prilogu 26 - Kontrolnoj listi za provjeru operacije i aktivnosti.**

Cilj provjere prihvatljivosti operacija i aktivnosti je utvrditi usklađenost projektnog prijedloga s kriterijima prihvatljivosti za operaciju navedenih u točki 2. ovih Uputa, primjenjujući Kontrolnu listu. Projektni prijedlog mora udovoljiti svim kriterijima prihvatljivosti. Ako se tijekom provjere prihvatljivosti operacija i aktivnosti utvrdi da u određenom projektnom prijedlogu jedna ili više aktivnosti nisu prihvatljive, to će evidentirati u Kontrolnoj listi. Slijedom toga, tijelo nadležno za ocjenjivanje prihvatljivosti prijedloga mora ocjenjivati projektni prijedlog uzimajući u obzir aktivnosti koje su prihvatljive odnosno ne uzimajući u obzir aktivnosti za koje je utvrđeno da su neprihvatljive.

Ako se tijekom provjere prihvatljivosti operacije i aktivnosti utvrdi da u određenom projektnom prijedlogu jedna ili više aktivnosti nisu prihvatljive, u kontrolnoj listi navode se aktivnosti za koje je utvrđeno da su neprihvatljive. Prilikom provjere prihvatljivosti troškova iz proračuna operacije brišu se tada troškovi koji se odnose na aktivnosti za koje je utvrđeno da su neprihvatljive.

Međutim, TOPFD može surađivati s prijaviteljem u cilju dorade projektnog prijedloga, a sve u svrhu povećanja korištenja sredstava FSEU planiranih predmetnim pozivom.

*Provjera prihvatljivosti troškova*

Provjera prihvatljivosti troškova projektnih prijedloga provodi se prema **Prilogu 27** **Kontrolnoj listi za provjeru prihvatljivosti troškova**. Tijekom provjere prihvatljivosti troškova osigurava se usklađenost s pravilima prihvatljivosti iz Uredbe Vijeća (EZ) br. 2012/2002 i njenim izmjenama navedenim u točki 1.1 ovih Uputa i pravilima prihvatljivosti ovog Poziva.

Cilj provjere prihvatljivosti izdataka (troškova) projektnog prijedloga je provjeriti usklađenost projektnog prijedloga s kriterijima prihvatljivosti izdataka (točka 2. ovih Uputa) primjenjujući Kontrolnu listu.

Ukoliko se za pojedine troškove utvrdi da nisu razumni, opravdani i u skladu s načelom odgovornog financijskog upravljanja, odnosno u skladu s načelima ekonomičnosti, učinkovitosti i djelotvornosti za postizanje rezultata te u skladu s tržišnim cijenama, TOPFD ispravlja predloženi proračun operacije.

Ako se u projektnom prijedlogu utvrde neprihvatljivi izdaci, ispravlja se predloženi proračun operacije, uklanjajući neprihvatljive izdatke (troškove) pri čemu se prethodno može od Prijavitelja zatražiti dostavljanje dodatnih podataka kako bi se opravdala prihvatljivost izdataka (troškova), ostavljajući mu primjereni rok. Ako Prijavitelj ne dostavi zadovoljavajuće podatke, ili ih ne dostavi u za to ostavljenom roku, isti se smatraju neprihvatljivima i uklanjaju iz proračuna.

Ispravci proračuna poduzimaju se u opsegu u kojemu se ne utječe na rezultate prethodnih faza dodjele. Ne mijenja se proračun prijavljenih aktivnosti za koje je u provjeri operacije utvrđeno da je prihvatljiv, kao ni opseg intervencije ni ciljevi predloženog projektnog prijedloga.

Eventualni ispravci proračuna projektnog prijedloga u suradnji s prijaviteljem ne smiju utjecati na aktivnosti koje su prethodno utvrđene prihvatljivima.

***Obavještavanje Prijavitelja***

Prijavitelju se nakon provedene faze 3 postupka dodjele dostavlja obavijest o odabiru za financiranje i poziv za sklapanje ugovora s prijedlogom ugovora, i to u roku 10 radnih dana od dana dovršetka postupka dodjele. Sklapanju ugovora prethodi dostava Izjave prijavitelja o nepromijenjenim okolnostima (Obrazac 4).

***Pojašnjenja tijekom postupka dodjele***

U bilo kojoj fazi tijekom postupka dodjele TOPFD može od Prijavitelja zahtijevati dodatna pojašnjenja/dokumente/podatke. Pri tome, TOPFD može surađivati s prijaviteljem u cilju dorade projektnog prijedloga, a sve u svrhu povećanja korištenja sredstava FSEU planiranih predmetnim pozivom.

**Projektni prijedlog koji ne udovoljava uvjetima Poziva isključuje se iz postupka dodjele, o čemu TOPFD obavještava Prijavitelja u roku od 5 radnih dana.**

**Projektni prijedlog koji nije uspješno prošao određenu provjeru ne može se uputiti u daljnje provjere u postupku dodjele.**

**Cilj provjera je provjeriti usklađenost projektnih prijedloga s kriterijima koji su definirani u Pozivu, na način kako je to u Pozivu definirano.**

|  |
| --- |
| ***Napomena:*** *Prijavitelj je obvezan o svakoj promjeni odnosno okolnostima, koje utječu ili bi mogle utjecati na postupak dodjele i sredstva koja se dodjeljuju, bez odgode o tome obavijestiti TOPFD – u protivnom operacija podliježe mogućnosti povrata sredstava.* |

*Faza 4. Sklapanje ugovora*

Postupak dodjele završava sklapanjem ugovora o dodjeli bespovratnih financijskih sredstava (u daljnjem tekstu: ugovor). TOPFD vodi registar ugovora i isti objavljuje na svojim mrežnim stranicama. TOPFD ažurira registar ugovora u roku od 5 radnih dana od sklapanja pojedinog ugovora.

Prijavitelju se dostavlja Poziv za sklapanje ugovora uz prijedlog ugovora i zahtjev za dostavom Izjave o nepromijenjenim okolnostima (Obrazac 4) u roku od 10 radnih dana od dana dovršetka postupka dodjele u odnosu na konkretan projektni prijedlog.

Prijavitelj je obvezan u roku 5 dana od dana primitka poziva na sklapanje Ugovora dostaviti pojašnjenja, prilagodbe ili manje korekcije koje se mogu unijeti u opis operacije, te izjavu prijavitelja o nepromijenjenim okolnostima, a u suprotnom, može se smatrati da je odustao od sklapanja Ugovora. Nadležni TOPFD sklapa Ugovor s Prijaviteljem u roku od najviše 45 dana od završetka faze 3 postupka dodjele bespovratnih financijskih sredstava.

Ugovor se sklapa prema predlošku iz **Priloga 1 ovih Uputa.** Ugovor priprema TOPFD. **Predmetni ugovor sklapaju TOPFD i uspješni prijavitelj.**

## 4.4. Prigovor

Prigovor vezan uz postupak dodjele podnosi se NKT-u, a može se podnijeti neposredno u pisanom obliku ili preporučenom pošiljkom s povratnicom ili dostaviti u obliku elektroničke isprave izrađene sukladno zakonu u roku od 15 dana od dana primitka obavijesti o statusu projektnog prijedloga u pojedinoj fazi postupka, na adresu: Ministarstvo prostornoga uređenja, graditeljstva i državne imovine, Ulica Republike Austrije 20, 10000 Zagreb. Prigovor u obliku elektroničke isprave može se podnijet na adresu elektroničke pošte: [fseu-prigovor-dodjela@mpgi.hr](mailto:fseu-prigovor-dodjela@mpgi.hr) .

Prigovor mora biti razumljiv i sadržavati sve što je potrebno da bi se po njemu moglo postupiti, osobito naziv tijela kojem se upućuje, naznaku obavijesti/odluke na koju se podnosi, naziv / ime i prezime te adresu prijavitelja, ime i prezime te adresu osobe ovlaštene za zastupanje ako je prijavitelj ima, naziv i referentni broj poziva, razloge prigovora, potpis prijavitelja ili osobe ovlaštene za zastupanje.

Prigovoru mora biti priložena punomoć osobe ovlaštene za zastupanje ako je prijavitelj ima i dokumentacija kojom dokazuje navode iznijete u prigovoru.

Kad prigovor sadržava kakav nedostatak koji onemogućava postupanje po prigovoru, odnosno ako je nerazumljiv ili nepotpun, prijavitelja će se na to upozoriti i odredit će se rok u kojem je dužan otkloniti nedostatak, uz upozorenje na posljedice ako to ne učini. Ako se nedostaci ne otklone u zadanom roku, prigovor se neće uzeti u razmatranje, već će se rješenjem odbaciti.

O prigovoru odlučuje čelnik NKT-a rješenjem, u roku 30 radnih dana od dana zaprimanja prigovora.

Rješenje čelnika NKT-a kojim je odlučeno o prigovoru dostavlja se podnositelju prigovora (prijavitelju) i nadležnom TOPFD-u u okviru konkretnog poziva.

Rješenje čelnika NKT-a je izvršno te se može pokrenuti upravni spor pred nadležnim upravnim sudom u roku 30 dana od dana dostave rješenja.

# 5. ODREDBE KOJE SE ODNOSE NA PROVEDBU PROJEKATA

## 5.1. Razdoblje provedbe operacije

Pod razdobljem provedbe operacije podrazumijeva se datum početka i predviđenog završetka provedbe*.* Definira se u ugovoru o dodjeli bespovratnih financijskih sredstava.

Razdoblje provedbe operacije traje od 22. ožujka 2020. godine do zaključno 17. lipnja 2022. godine.

## 5.2. Nabava

Tijekom provedbe operacije prijavitelj/korisnik se mora pridržavati postupaka nabave utvrđenih u dokumentaciji Poziva te *Ugovoru (Prilog 1)* i Općim *uvjetima Ugovora (Prilog 2).*

Korisnik i/ili partner obveznici Zakona o javnoj nabavi, primjenjuju Zakon o javnoj nabavi (Narodne novine, br. 120/16) na postupke nabave u okviru operacije.

Troškovi koji uključuju nabavu bit će prihvatljivi samo pod uvjetom da je nabava provedena u skladu sa Zakonom o javnoj nabavi Nepridržavanje ovih postupaka odrazit će se na prihvatljivost izdataka, a TOPFD prilikom provjere zahtjeva za nadoknadom sredstava koje tijekom provedbe operacije podnosi korisnik, može proglasiti vezane troškove neprihvatljivima.

## 5.3. Podnošenje zahtjeva za /nadoknadom sredstava

Mogućnosti i uvjeti za podnošenje Zahtjeva za nadoknadom sredstava određeni su u Ugovoru. Za potrebe provedbe ove Operacije, Korisnik je dužan ispunjavati sljedeće radne listove u Obrascu Zahtjeva za nadoknadom sredstava: 1, 1a, 2 i 5.

***5.4. Povrat sredstava***

Ako postoji opravdana sumnja ili je utvrđeno da je ugroženo izvršavanje Ugovora o dodjeli bespovratnih financijskih sredstava značajnim nepravilnostima ili nepoštivanjem ugovornih obaveza od strane Korisnika, TOPFD može obustaviti plaćanja, odnosno ako je navedeno utvrđeno, obustaviti plaćanja i/ili zahtijevati povrat plaćenih iznosa razmjerno težini utvrđenih nepravilnosti. Razlozi i osnova za pokretanja postupka obustavljanja plaćanja i povrata sredstava su definirani Ugovorom.

## 5.5. Prigovori u postupku provedbe operacije

Tijekom provedbe operacije Korisnik može podnijeti prigovor NKT-u na:

- Odluku o nepravilnostima

- Odluku o povratu, u slučaju kada nije donesena Odluka o nepravilnostima

- postupanje TOPFD-a u postupku provedbe operacija.

Prigovor se može podnijeti, neposredno u pisanom obliku ili preporučenom pošiljkom s povratnicom ili dostaviti u obliku elektroničke isprave izrađene sukladno zakonu u roku od 15 dana od dana primitka obavijesti kojom TOPFD odlučuje o ZNS-u ili odluke o nepravilnosti, odnosno odluke o povratu, na adresu: Ministarstvo prostornoga uređenja, graditeljstva i državne imovine, Ulica Republike Austrije 20, 10000 Zagreb. Prigovor u obliku elektroničke isprave može se podnijet na adresu elektroničke pošte [fseu-prigovor-provedba@mpgi.hr](mailto:fseu-prigovor-provedba@mpgi.hr).

Prigovor mora biti razumljiv i sadržavati sve što je potrebno da bi se po njemu moglo postupiti, osobito naziv tijela kojem se upućuje, naznaku obavijesti/odluke na koju se podnosi, naziv / ime i prezime te adresu korisnika, ime i prezime te adresu osobe ovlaštene za zastupanje ako je prijavitelj ima, naziv i referentni broj ugovora, razloge prigovora, potpis prijavitelja ili osobe ovlaštene za zastupanje.

Prigovoru mora biti priložena punomoć osobe ovlaštene za zastupanje ako je korisnik ima i dokumentacija kojom dokazuje navode iznijete u prigovoru.

Kad prigovor sadržava kakav nedostatak koji onemogućava postupanje po prigovoru, odnosno ako je nerazumljiv ili nepotpun, korisnika će se na to upozoriti i odredit će se rok u kojem je dužan otkloniti nedostatak, uz upozorenje na posljedice ako to ne učini. Ako se nedostaci ne otklone u zadanom roku, prigovor se neće uzeti u razmatranje, već će se rješenjem odbaciti.

O prigovoru odlučuje čelnik NKT-a rješenjem u roku 30 radnih dana od dana zaprimanja prigovora.

Rješenje čelnika NKT-a kojim je odlučeno o prigovoru dostavlja se podnositelju prigovora (korisniku) i nadležnom TOPFD-u u okviru konkretnog poziva.

Rješenje čelnika NKT-a je izvršno te se može pokrenuti upravni spor pred nadležnim upravnim sudom u roku 30 dana od dana dostave rješenja.

# 6. ZAŠTITA OSOBNIH PODATAKA

Zaštita osobnih podataka temelji se na Uredbi (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka), te odredbama Zakona o provedbi Opće uredbe o zaštiti podataka (Narodne novine br. 42/18).

Osobni podaci koji se prikupljaju u okviru projektnog prijedloga su podaci prijavitelja, odnosno osobe ovlaštene za zastupanje prijavitelja (opći podaci - ime, prezime, OIB, e-mail adresa, broj telefona. U provedbi ugovora o dodjeli bespovratnih financijskih sredstava prikupljaju se i podaci dionika u provedbi navedenog ugovora (ime, prezime, OIB, plaća te ostali podaci koji se dostavljaju u sklopu provedbe operacija u obliku priloženih dokumenata u izvještajima, ukoliko se povezani troškovi nadoknađuju kroz predmetni ugovor). Navedeni osobni podaci obrađuju se u svrhu izrade i podnošenja projektnog prijedloga, provedbe postupka dodjele bespovratnih financijskih sredstava, sklapanja i izvršavanja ugovora o dodjeli bespovratnih financijskih sredstava, provedbe revizije operacije.

Navedeni se osobni podaci mogu razmjenjivati:

- između tijela sustava upravljanja i kontrole za FSEU (NKT-a i TOPFD-a zaduženog za konkretni poziv, pa time i operacije u okviru tog poziva)

- tijela sustava upravljanja i kontrole za FSEU i tijela koja su ovlaštena provoditi reviziju, u skladu s pravnim i institucionalnim okvirom za FSEU (Neovisno revizorsko tijelo, Europska komisija, Europski revizorski sud, OLAF, drugi revizor kojeg su ta tijela za navedeno ovlastila).

- tijela sustava upravljanja i kontrole za FSEU te osoba koje su ta tijela angažirala/ovlastila za izvršenje usluga vezano uz potrebu ili obvezu obavljanja aktivnosti u okviru njihovih funkcija.

Pristup osobnim podacima je ograničen samo na osobe koje obavljaju poslove za koje je pristup osobnim podacima nužan.

Prijavitelji odnosno korisnici imaju sljedeća prava u zaštiti osobnih podataka:

- pravo na pristup svojim osobnim podacima, tj. pravo zahtijevati potvrdu obrađuju li se osobni podatci te ako se takvi podatci obrađuju, pravo zahtijevati pristup i informacije o obradi i kopiju osobnih podataka koji se obrađuju;

- pravo na ispravak netočnih i nadopunu nepotpunih podataka;

- pravo na brisanje osobnih podataka, ako takvi podaci više nisu nužni u odnosu na svrhe za koje su prikupljeni, ako su nezakonito obrađeni, ili nakon isteka roka čuvanja podataka;

- pravo na ograničavanje obrade osobnih podataka;

- pravo uložiti prigovor na obradu osobnih podataka;

- pravo podnijeti pritužbu Agenciji za zaštitu osobnih podataka.

Osobni podaci čuvaju se dok za navedeno postoji svrha, a najdulje tijekom razdoblja od tri godine nakon zaključenja pomoći iz FSEU.

Pravna osnova za obradu osobnih podataka prikupljenih u svrhu provedbe postupka dodjele bespovratnih financijskih sredstava je sklapanje i izvršavanje ugovora o dodjeli bespovratnih financijskih sredstava u skladu s točkom b) stavka 1. članka 6. Opće uredbe o zaštiti osobnih podataka. Također, obrada osobnih podataka iz svih utvrđenih svrha nužna je radi poštivanja pravnih obveza voditelja obrade u skladu s točkom c) stavka 1. članka 6. Opće uredbe o zaštiti osobnih podataka te radi izvršavanja zadaće od javnog interesa i pri izvršavanju službene ovlasti voditelja obrade u skladu s točkom e) stavka 1. članka 6. Opće uredbe o zaštiti osobnih podataka.

Dodatne napomene:

Identitet i kontaktni podaci voditelja obrade: *info@fzo.gov.hr*

Kontakt podaci službenika za zaštitu podataka: *zastita.podataka@fzo.gov.hr*

Zahtjev za utvrđenje povrede prava se podnosi nadzornom tijelu (Agencija za zaštitu osobnih podataka).

# 7. OBRASCI I PRILOZI

Obrasci koji su sastavni dio Poziva:

Obrazac 1: Prijavni obrazac

Obrazac 2: Izjava prijavitelja/partnera

Obrazac 3: Izjava prijavitelja o mogućnosti povrata poreza na dodanu vrijednost

Obrazac 4: Izjava o nepromijenjenim okolnostima

Prilozi koji su sastavni dio Poziva:

Prilog 1: Ugovor o dodjeli bespovratnih financijskih sredstava

Prilog 2: Opći uvjeti Ugovora

Prilog 3: Prilog Odluci Komisije od 14.5.2019. godine o utvrđivanju smjernica za određivanje financijskih ispravaka koje u slučaju nepoštivanja primjenjivih pravila o javnoj nabavi Komisija primjenjuje na rashode koje financira Unija

Prilog 4: Zahtjev za nadoknadom sredstava

Prilog 5: Završno izvješće

# 8. POJMOVNIK I POPIS KRATICA

| POJMOVNIK | |
| --- | --- |
| Akt | Akt koji je za strane Ugovora pravno obvezujući po svojoj naravi ili po odluci države članice (NKT-a), a temelji se na nacionalnim i/ili EU pravilima ili predstavlja nacionalno i/ili EU pravilo |
| Bespovratna financijska sredstva | Bespovratna financijska sredstva su iznos novca koji se može dodijeliti Korisniku.  Definira se u apsolutnim brojkama i u omjeru u odnosu na ukupne prihvatljive troškove. Izvor bespovratnih sredstava su sredstva FSEU, a mogu biti sredstva državnog proračuna i druga nacionalna sredstva. |
| Dan | Kalendarski dani ako nije drukčije određeno pojedinim odredbama  Općih uvjeta ugovora. |
| Europski ured za borbu protiv prijevara (OLAF) | Tijelo koje je osnovala Europska komisija. Štiti financijske interese Europske unije (EU) istražujući prijevare, korupciju i druge nezakonite aktivnosti, otkriva i istražuje ozbiljna pitanja koja se odnose na izvršavanje službenih dužnosti članova i osoblja u europskim institucijama i tijelima što bi moglo dovesti do disciplinskih ili kaznenih postupaka, podržava institucije EU-a, posebice Europsku komisiju, u razvoju i provedbi zakonodavstva i politike borbe protiv prijevara. |
| Izdatak (trošak) | Izdatak je trošak koji je plaćen iz sredstava Korisnika ili Prijavitelja. |
| Izjava o imenovanju voditelja operacije | Izjava o imenovanju voditelja operacije je izjava u kojoj Prijavitelj imenuje odgovornu operativnu osobu za prijavu i provedbu operacije. |
| Izravna dodjela | Izravna dodjela je vrsta postupka dodjele bespovratnih financijskih sredstava koja se primjenjuje na operacije za čiju provedbu postoji samo jedan unaprijed određeni prijavitelj. |
| Korisnik | Korisnik je uspješan prijavitelj s kojim se potpisuje Ugovor o dodjeli bespovratnih financijskih sredstava. Izravno je odgovoran za početak, upravljanje, provedbu i rezultate operacije. |
| Nabava | Nabava radova, robe i/ili usluga za potrebe operacije koja je predmet Ugovora, a provodi se u skladu s odredbama Zakona o javnoj nabavi ili po Pravilima o provedbi postupaka nabava za neobveznike Zakona o javnoj nabavi (NOJN), koja su, ako je primjenjivo, sastavni dio Ugovora. |
| Nacionalno koordinacijsko tijelo (NKT) | Tijelo iz Odluke o načinu raspodjele bespovratnih financijskih sredstava iz Fonda solidarnosti Europske unije odobrenih za financiranje sanacije šteta od potresa na području Grada Zagreba, Krapinsko-zagorske županije i Zagrebačke županije, te o imenovanju i određivanju zaduženja nacionalnog koordinacijskog tijela, tijela odgovornih za provedbu financijskog doprinosa i neovisnog revizorskog tijela (Narodne novine, br. 125/20, u daljnjem tekstu: Odluka VRH). |
| Nepredvidiva okolnost | Objektivna okolnost koja se nije mogla predvidjeti i otkloniti, a nastala je prije isteka roka za ispunjenje obveze, pri čemu je za jednu Ugovornu stranu ispunjenje obveze postalo pretjerano otežano, odnosno okolnost koja ima učinak na ispunjenje obveze. Nepredvidiva okolnost koja je izvan kontrole dotičnog subjekta, čije se posljedice nisu mogle izbjeći i otkloniti, te se radi o objektivnoj nemogućnosti ispunjenja obveze predstavlja višu silu. |
| Načela ekonomičnosti, učinkovitosti i djelotvornosti | Načelo ekonomičnosti zahtijeva da resursi koje koristi institucija u svrhu obavljanja svog poslovanja budu dostupni na vrijeme, u odgovarajućoj količini i rezultatima i po najboljoj cijeni. Načelo učinkovitosti bavi se najboljim odnosom između uloženih resursa i dobivenih rezultata. Načelo djelotvornosti bavi se postizanjem određenih postavljenih ciljeva i ostvarivanjem željenih rezultata. |
| Operacija | Operacija znači projekt, ugovor, akciju ili grupu projekata koje za financiranje odabire TOPFD, koja se smatra prihvatljivom za doprinos iz FSEU. |
| Pismeno/podnesak | Pisani oblik komunikacije između strana Ugovora u koji su uključeni primjerice zahtjevi, prijedlozi, ispunjeni obrasci, prijave, molbe, pritužbe, obavijesti |
| Prijavitelj | Osoba koja podnosi projektni prijedlog. |
| Prijevara | Pojam koji se koristi za opisivanje spektra ponašanja u svrhu ostvarivanja osobne koristi, koristi za povezanu osobu ili treću stranu ili prouzročenja gubitka za trećega. Prijevara nema samo potencijalni štetni financijski učinak, već može naštetiti i ugledu tijela sustava upravljanja i kontrole (SUK) koja su odgovorna za upravljanje sredstvima na učinkovit način. Pod terminom „prijevara“ (eng. Fraud) ne podrazumijevaju se samo postupanja koja imaju elemente kaznenog djela Prijevare i kaznenog djela Prijevare u gospodarskom poslovanju u skladu s nacionalnim pravilima kaznenog prava, već se može raditi o takvu postupanju ili propuštanju postupanja koje ima elemente bilo kojeg drugog kaznenog djela, u skladu s tim pravilima. U pogledu troškova/izdataka (zaštite financijskih interesa EU) predstavlja i svako namjerno postupanje ili propuštanje postupanja koje je povezano s uporabom ili prezentiranjem netočnih, nepotpunih ili lažnih izjava, koje za posljedicu ima pronevjeru ili protuzakonito zadržavanje sredstava općeg proračuna Unije ili proračuna kojim upravlja ili kojim se upravlja u ime Unije, neotkrivanje informacija (ako navedeno dovodi do povrede specifičnih obveza), s prethodno navedenim učinkom te zloupotreba sredstava (u svrhe drugačije od onih za koju su prvotno navedena sredstva i dodijeljena). |
| Razdoblje izvršenja ugovora | Razdoblje od stupanja Ugovora na snagu do izvršenja svih prava i obveza sukladno Ugovoru. |
| Razdoblje prihvatljivosti troškova | Razdoblje definirano u Ugovoru u skladu s Uredbom Vijeća (EZ) br. 2012/2002 i referentnim pozivom na dodjelu bespovratnih financijskih sredstava . |
| Razdoblje provedbe operacije | Razdoblje koje započinje početkom obavljanja aktivnosti operacije te istječe završetkom obavljanja predmetnih aktivnosti u kojem trošak mora nastati kako bi bio prihvatljiv za financiranje sukladno Ugovoru. Definira se u Ugovoru. |
| Rokovi | Rokovi su vremenska razdoblja koja se računaju na dane, mjesece i godine. Ako je rok određen na dane, u rok se ne uračunava dan kad je dostava ili priopćenje obavljeno, odnosno dan u koji pada događaj otkad treba računati trajanje roka, već se za početak roka uzima prvi idući dan. Ako posljednji dan roka pada na državni blagdan u Republici Hrvatskoj ili u subotu odnosno nedjelju, rok istječe protekom prvoga idućeg radnog dana. Rok određen na mjesece, odnosno na godine istječe onog dana, mjeseca ili godine koji po svom broju odgovara danu kada je dostava ili priopćenje obavljeno, odnosno danu u koji pada događaj od kojega se računa trajanje roka. Ako toga dana nema u mjesecu u kojem rok istječe, rok istječe posljednjeg dana toga mjeseca. Subote, nedjelje i blagdani ne utječu na početak i na tijek roka. |
| Sukob interesa | Situacija u kojoj su privatni interesi osoba u suprotnosti s javnim interesom ili kad privatni interes utječe ili može utjecati na nepristranost, zbog čega nastaje situacija u kojoj se dolazi u priliku svojom odlukom ili drugim djelovanjem pogodovati sebi ili sebi bliskim osobama, društvenim skupinama i organizacijama. Smatra se da sukob interesa postoji ako nepristrano i objektivno postupanje, obavljanje funkcija i izvršavanje zadataka može biti ili jest narušeno zbog odnosa srodstva, bliskog osobnog odnosa, gospodarskog ili drugog poslovnog odnosa, zatim zbog političkog ili drugog uvjerenja, te drugog utvrđenog zajedničkog interesa. Sukob interesa razmatra se i u kontekstu članka 61. Financijske uredbe. Sukob interesa za neobveznike Zakona o javnoj nabavi utvrđen je u Pravilima o provedbi postupaka nabava za neobveznike Zakona o javnoj nabavi, koja su (kada je primjenjivo) sastavni dio Ugovora. |
| Sustav upravljanja i kontrole za FSEU (SUK za FESU) | Tijela iz Odluke VRH |
| Teško kršenje ugovora | Kršenje ugovora koje je u toj mjeri teško da je u odnosu na njega zatražen povrat cjelokupnog iznosa dodijeljenih sredstava. |
| Tijelo odgovorno za provedbu financijskog doprinosa (TOPFD) | Tijelo iz Odluke VRH |
| Ugovor o dodjeli bespovratnih financijskih sredstava (Ugovor) | Ugovor o dodjeli bespovratnih financijskih sredstava je ugovor između Korisnika i TOPFD, kojim se utvrđuje najviši iznos bespovratnih sredstava dodijeljen za provedbu operacije iz sredstava EU i sredstava iz državnog proračuna te drugi financijski i provedbeni uvjeti operacije. |
| Ugovorne strane | Korisnik i TOPFD |

1. Teško kršenje ugovora je kršenje ugovora u pogledu kojeg je nadležno tijelo izvršilo jednostrani raskid sukladno ugovoru o dodjeli bespovratnih financijskih sredstava, te je zatražen povrat cjelokupnog iznosa dodijeljenih sredstava, a radi se o sredstvima čiji povrat je po navedenoj osnovi zatražen u odnosu na bilo koji postupak dodjele bespovratnih financijskih sredstava iz bilo kojeg fonda EU. [↑](#footnote-ref-2)